

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2019.gada 10.oktobrī **Nr.608**

(prot.Nr.33, 8.§)

**Grozījumi Daugavpils pilsētas domes 2017.gada 14.decembra lēmumā Nr.687**

Pamatojoties uz likuma “Par pašvaldībām” 15.panta pirmās daļas 1.punktu un 21.panta pirmās daļas 19.punktu, likuma ”Par pašvaldību budžetiem” 26.panta otro daļu, Ministru kabineta 2016. gada 21.jūnija noteikumu Nr.403 “Darbības programmas “Izaugsme un nodarbinātība” 5.3.1.specifiskā atbalsta mērķa “Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas” īstenošanas noteikumi” 3.pielikumā noteikto (Daugavpils aglomerācijai piešķiramais Kohēzijas fonda finansējums 1 775 050,00 EUR apmērā un projekta ietvaros sasniedzamais iznākuma radītājs – 1076 iedzīvotāju pieslēgšana centralizētajai kanalizācijas sistēmai), 27.04.2018. starp SIA“Daugavpils ūdens” un Centrālo finanšu un līgumu aģentūru noslēgto Līgumu par Eiropas Savienības fonda projekta „Ūdensapgādes un kanalizācijas sistēmas attīstība Judovkas rajonā, Daugavpilī” Nr.5.3.1.0/18/I/001 īstenošanu, ņemot vērā iepirkumu procedūru „Inženiertehniskā uzraudzība projekta “Ūdensapgādes un kanalizācijas sistēmas attīstība Judovkas rajonā, Daugavpilī” ietvaros (SAM 5.3.1.)” Nr.DŪ-2018/5 un “Būvdarbu veikšana Eiropas Savienības Kohēzijas fonda projekta “Ūdensapgādes un kanalizācijas sistēmas attīstība Judovkas rajonā, Daugavpilī” ietvaros (SAM 5.3.1.)” Nr.DŪ-2019/3 rezultātus, ievērojot Daugavpils pilsētas domes Finanšu komitejas 2019.gada 3.oktobra atzinumu, Pilsētas saimniecības komitejas 2019.gada 3.oktobra atzinumu, atklāti balsojot: PAR – 10 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, N.Kožanova, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Izdarīt Daugavpils pilsētas domes 2017.gada 14.decembra lēmumā Nr.687 “Par atbalstu Eiropas Savienības Kohēzijas fonda projektam „Ūdensapgādes un kanalizācijas sistēmas attīstība Judovkas rajonā, Daugavpilī”” šādus grozījumus:

1. Izteikt lēmuma 3.punktu šādā redakcijā:

“3. Projekta realizācijai sniegt galvojumu SIA “Daugavpils ūdens” (reģistrācijas numurs 41503002432, juridiskā adrese: Ūdensvada ielā 3, Daugavpilī) aizņēmuma saņemšanai Valsts kasē ar Valsts kases noteikto procentu likmi vai citā kredītiestādē ar izdevīgākiem nosacījumiem 3 128 157,46 EUR (trīs miljoni viens simts divdesmit astoņi tūkstoši viens simts piecdesmit septiņi *eiro*, 46 centi) apmērā uz 20 gadiem, (t.sk. 2 950 652,46 EUR (divi miljoni deviņi simti piecdesmit tūkstoši seši simti piecdesmit divi *eiro*, 46 centi) apmērā Projekta finansēšanai un 177 505,00 EUR (viens simts septiņdesmit septiņi tūkstoši pieci simti pieci *eiro*) apmērā Kohēzijas fonda noslēguma maksājuma priekšfinansēšanai, ievērojot ka Kohēzijas fonda noslēguma maksājums saņemams pēc visu pieslēgumu nodrošināšanas).”

1. Izteikt lēmuma 6.punktu šādā redakcijā:

“6. Lēmuma izpildi kontrolē Daugavpils pilsētas domes izpilddirektora vietniece Tatjana Dubina.”

1. Izteikt lēmuma 1.pielikumu šādā redakcijā:

***“Eiropas Savienības Kohēzijas fonda līdzfinansētā projekta “Ūdensapgādes un kanalizācijas sistēmas attīstība Judovkas rajonā, Daugavpilī” apraksts***

|  |  |
| --- | --- |
| **Projekta pieteicējs:** | Sabiedrība ar ierobežotu atbildību “Daugavpils ūdens” |
| **Projekta ilgums:** | Līdz 2023.gada 30.septembrim |
| **Kopējās izmaksas (Projekta budžets):** | EUR 5 801 696.46,  tai skaitā:  Būvniecības darbi, projektēšana un autoruzraudzība, būvekspertīzes veikšana, būvuzraudzība:  EUR 4 794 790.46  **tai skaitā attiecināmās izmaksas**:  kanalizācijas sistēmas būvniecības darbi, projektēšana un autoruzraudzība, būvekspertīzes veikšana, būvuzraudzība:  EUR 2 604 218.83  **neattiecināmās izmaksas**:  kanalizācijas un ūdensapgādes sistēmas būvniecības darbi, projektēšana un autoruzraudzība, būvuzraudzība:  EUR 2 190 571.63  Pievienotās vērtības nodoklis (atbilstoši pievienotās vērtības nodokļa likuma 142.pantam var tikt izmantots īpašs nodokļa piemērošanas režīms būvniecības darbiem)  EUR 1 006 906.00 |
| **Projekta izmaksas pa gadiem:** | |  |  |  |  |  | | --- | --- | --- | --- | --- | | **Gads** | **Attiecināmās - kanalizācija** | **Neattiecināmās – ūdensapgāde un kanalizācija** | **Neattiecināmās - PVN** | **Kopā** | | **2017** | 39 777.00 | 29 311.00 | 14 508.48 | **83 596.48** | | **2018** | 0.00 | 0.00 | 0.00 | **0.00** | | **2019** | 294 317.65 | 184 412.60 | 100 533.35 | **579 263.60** | | **2020** | 2 270 124.18 | 1 508 302.78 | 793 469.67 | **4 571 896.63** | | **2021** | 0.00 | 468 545.25 | 98 394.50 | **566 939.75** | | **Kopā** | **2 604 218.83** | **2 190 571.63** | **1 006 906.00** | **5 801 696.46** | |
| **Finansēšanas avotu kopsavilkums:** | ES Kohēzijas fonds: EUR 1 775 050.00 (attiecināmās izmaksas)  SIA “Daugavpils ūdens” līdzekļi: EUR 69 088.00 (no kuriem 39 777.00 EUR attiecināmās izmaksas un 29 311.00 EUR neattiecināmās izmaksas)  SIA “Daugavpils ūdens” ilgtermiņa aizņēmums ar Daugavpils pašvaldības galvojumu EUR 3 128 157.46, t.sk.   * Projekta finansēšanai: EUR 2 950 652.46 (no kuriem 789 391.83 EUR attiecināmās izmaksas un 2 161 260.63 EUR neattiecināmās izmaksas) * Kohēzijas fonda noslēguma maksājuma priekšfinansēšanai:   EUR 177 505.00  SIA “Daugavpils ūdens” īstermiņa kredīts (pēc nepieciešamības):  EUR 1 006 906.00 (neattiecināmās izmaksas). |
| **Projekta vispārējais mērķis:** | Projekts ir kanalizācijas un ūdensvada tīklu paplašināšanas pasākumu komplekss, kura īstenošanas rezultātā kvalitatīviem ūdenssaimniecības pakalpojumiem tiks izveidoti vismaz 356 pieslēgumi pilsētas kanalizācijas un ūdensapgādes tīkliem un pieslēgti 1 076 pilsētas iedzīvotāji Judovkas rajonā.  Projekta realizācija atbilst Daugavpils pilsētas ilgtspējīgas attīstības stratēģijai 2014.-2030.gadiem (261.punkts) un **Daugavpils pilsētas teritorijas plānojumam.** |
| **Projekta galvenās aktivitātes:** | Projekta ietvaros uz izstrādāto būvprojektu pamata notiks sekojošo būvniecības darbu veikšana:  **Sadzīves notekūdeņu spiediena kanalizācijas būvniecība** Lielā un Neļķu ielās, kā arī no dīķeriem no Daugavas upes līdz Nometņu ielai - **1 418** m garumā;  **Kanalizācijas dīķeru būvniecība** – 2 x 411.5 m, kopgarumā **823** m;  **3 kanalizācijas sūkņu staciju ar elektroapgādes pieslēgumu būvniecība**;  **Kanalizācijas tīklu būvniecība** Lielā, Neļķu, Pīlādžu, Tartakas, Kaplavas, Elernes, Kooperācijas, 1.maija, Vitebskas, Odesas, Kalpaka, Tabores, Īsā, Austrumu, Ostrovska, Tīrumu, Riekstu, Silenes, Zemnieku, Kurpnieku, Vakaru, Lejas, Demenes, Kriņicas, Braslavas, Amatnieku, Apiņu ielās, kā arī šķērsielā starp Īso un Lielo ielām, šķērsiela starp Vakara un Lejas ielām – **7 136.5** m garumā;  **Ūdensapgādes tīklu būvniecība** Lielā, Neļķu, Pīlādžu, Tartakas, Kaplavas, Elernes, Kooperācijas, 1.maija, Vitebskas, Odesas, Kalpaka, Tabores, Īsā, Austrumu, Ostrovska, Zemnieku, Amatnieku, Braslavas, Kriņicas, Demenes, Lejas, Vakaru, Kurpnieku, Tīrumu, Riekstu, Silenes, Apiņu ielās, kā arī šķērsielā starp Vitebskas un Neļķu ielām, šķērsielā starp Pīlādžu un Kooperācijas ielu, šķērsielā starp Īso un Lielo ielu, šķērsielā starp Īso un Tabores ielām, šķērsielā starp Amatnieku un Braslavas ielām, šķērsielā starp Kriņicas un Braslavas ielām, šķērsielā starp Vakara un Lejas ielām, kā arī no dīķeriem no Daugavas upes līdz Patversmes ielai – **9 580.5** m garumā;  **Ūdensvada dīķeru būvniecība** – 2 x 413 m, kopgarumā **826** m. |
| **Ieguvums Daugavpils pilsētai:** | Paredzams, ka līdz 2023.gada 30.septembrim ar projekta palīdzību pilsētas kanalizācijas un ūdensapgādes tīkliem tiks pieslēgti papildus 1 076 iedzīvotāju. Tas ne tikai uzlabos cilvēku dzīves kvalitāti, bet arī samazinās apkārtējā vidē novadīto piesārņojumu, kas ir priekšnoteikums eitrofikācijas samazinājumam Daugavas upes sateces baseinā. |

”.

1. Izteikt lēmuma 2.pielikumu šādā redakcijā:

**“Pieslēgumu nodrošinājuma plāns centralizētajai kanalizācijas sistēmai projektam “Ūdensapgādes un kanalizācijas sistēmas attīstība Judovkas rajonā, Daugavpilī”**

Pieslēgumu kanalizācijas tīkliem nodrošinājuma plāns ir izstrādāts projektam “Ūdensapgādes un kanalizācijas sistēmas attīstība Judovkas rajonā, Daugavpilī” (turpmāk - Projekts).

Pieslēgumu nodrošinājuma plāns ir izstrādāts Judovkas rajonam Daugavpils pilsētas aglomerācijā, pamatojoties uz Ūdenssaimniecības pakalpojumu likuma 9. panta pirmās daļas 6. punkta nosacījumiem un Ministru kabineta 21.06.2016. pieņemto noteikumu Nr.403 „Darbības programmas “Izaugsme un nodarbinātība” 5.3.1. specifisko atlases mērķi “Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas īstenošanas noteikumi”.

Šis pieslēgumu nodrošinājuma plāns atspoguļo projektā “Ūdensapgādes un kanalizācijas sistēmas attīstība Judovkas rajonā, Daugavpilī” plānoto pieslēgumu centralizētajai kanalizācijas sistēmai (turpmāk – CKS) izveides galvenos pamatprincipus un sasniedzamos rādītājus.

Projekta ietvaros CKS plānoto pieslēgto iedzīvotāju skaits – 1 076 iedzīvotāji. Zemāk esošā tabula atspoguļo pieslēgumu nodrošinājuma plānoto laika grafiku sadalījumā pa gadiem:

|  |  |
| --- | --- |
| Gads | Plānotais CKS pieslēgto iedzīvotāju skaits gadā |
| 2019. | - |
| 2020. | - |
| 2021. | 538 |
| 2022. | 323 |
| 2023. | 215 |
| Kopā projekta īstenošanas laikā: | **1 076** |

Lai sasniegtu aglomerācijā plānoto pieslēdzamo kanalizācijas pakalpojumu lietotāju skaitu, SIA “Daugavpils ūdens” sadarbībā ar Daugavpils pilsētas pašvaldību plāno veikt sekojošas darbības:

1. Plāno nodrošināt atbilstošu informatīvo kampaņu un veikt nepieciešamās individuālās aktivitātes ar katras CKS potenciāli pieslēdzamās dzīvojamās ēkas iedzīvotājiem;
2. Plāno sagatavot un izplatīt bukletu mērķa grupas iedzīvotājiem, precīzi izklāstot pieslēgšanas kārtību CKS un ar to saistītas iespējas un ieguvumus;
3. Reizi pusgadā publicēt informāciju par CKS pieslēguma iespējām Daugavpils pilsētas informatīvos portālos;
4. Plāno aktīvi piedāvāt iedzīvotājiem tos pieslēgumu izbūves un finansēšanas nosacījumus, kurus paredz Daugavpils pilsētas saistošie noteikumi Nr.44 “Saistošie noteikumi par līdzfinansējumu nekustamā īpašuma pieslēgšanai centralizētajai ūdensapgādes vai kanalizācijas sistēmai” (pieņemti 24.11.2017.);
5. Ņemot vērā Ministru kabineta 27.06.2017. noteikumu Nr. 384 “Noteikumi par decentralizēto kanalizācijas sistēmu apsaimniekošanu un reģistrēšanu” un Daugavpils pilsētas saistošu noteikumu Nr.17 “Saistošie noteikumi par decentralizēto kanalizācijas pakalpojumu sniegšanas un uzskaites kārtību Daugavpils pilsētā” (pieņemti 28.06.2019.) nosacījumus, izmantot iespējas CKS pieslēgumu stimulēšanā;
6. Iesaistīt Daugavpils pilsētas pašvaldības resursus un pieredzi 1. līdz 5. punktos minēto aktivitāšu realizācijā.”.

Domes priekšsēdētājs *(personiskais paraksts)* A.Elksniņš